Príručka používateľa počítača VAIO Typový rad SVS13A1/SVS1311/SVS1511

Referenčné informácie

# Poznámky k autentifikácii odtlačkom prsta
<Modely vybavené snímačom odtlačkov prstov>

## Všeobecné poznámky k autentifikácii odtlačkom prsta

- Technológia autentifikácie odtlačkom prsta nezabezpečuje kompletnú autentifikáciu používateľa ani úplnú ochranu vašich dát a hardvéru. Sony neprijíma žiadnu zodpovednosť za akékoľvek problémy a škody, ktoré vzniknú v spojitosti s používaním alebo neschopnosťou použiť snímač odtlačkov prstov.

- Rýchlosť rozpoznania odtlačku prsta závisí od vašich prevádzkových podmienok a líši sa aj pre jednotlivé osoby.

- V prípade, že sa vstavané úložné zariadenie musí inicializovať, napríklad po oprave, šablóny odtlačkov prstov sa stratia. V takom prípade ich všetky musíte opäť zaregistrovať.

- Údržba a správa dát týkajúcich sa autentifikácie odtlačkom prsta sa vykonáva na vaše riziko. Sony nepreberá žiadnu zodpovednosť za akékoľvek chyby, ktoré vyvstanú z vašej údržby a správy dát.

- Snímač odtlačkov prstov môže prestať správne fungovať alebo sa môže poškodiť, ak jeho povrch poškrabete:

- Tvrdým alebo ostrým predmetom

- Jemnými predmetmi, napr. prejdením po snímači odtlačkov prstov znečisteným prstom

- Pred zosnímaním odtlačku prsta sa prstom dotknite kovového predmetu, aby sa vybila statická elektrina, osobitne v suchom období (napr. zime). Statická elektrina môže spôsobiť nesprávnu funkciu snímača odtlačkov prstov.

## Poznámky k registrovaniu/autentifikácii pomocou odtlačkov prstov

- Registrácia/autentifikácia pomocou odtlačkov prstov môže zlyhať za nasledujúcich stavov ruky.
  Ak máte problém s registrovaním/autentifikácii pomocou odtlačkov prstov, skúste použiť iný prst alebo umyť svoje ruky. Čistými prstami sa zvýši úspešnosť rozpoznávania odtlačkov prstov.

- Príliš suché

- Naolejované, spotené alebo mokré

- Zvlnené po kúpaní

- Zdrsnené alebo poranené (napr. porezané)

- Znečistené

- Tenká pokožka, vráskavá pokožka atď.

- Úspešnosť rozpoznávania sa môže znížiť, ak sú na snímači odtlačkov prstov odtlačky alebo prach. Pred registrovaním/autentifikáciou pomocou odtlačkov prstov očistite snímač.