Príručka používateľa počítača VAIO Typový rad SVS13A1/SVS1311/SVS1511

Úloha

# Pridávanie a odoberanie pamäťových modulov

Ak chcete zvýšiť rýchlosť alebo zlepšiť výkon počítača pri súčasnom spúšťaní programov, rozšírte množstvo pamäte vložením voliteľných pamäťových modulov.
Pred rozšírením pamäte počítača si prečítajte časť Poznámky k pridávaniu a odoberaniu pamäťových modulov. [Detaily]
Ak vložíte pamäťový modul do zásuvky, aktivuje sa dvojkanálový režim, ktorý pomáha zlepšiť výkon.
Typ a kapacita pamäťových modulov vložených v počítači sa môžu líšiť v závislosti od modelu.

1. Vypnite počítač VAIO a periférne zariadenia, odpojte napájací kábel a všetky prepojovacie káble.

1. Chvíľu počkajte, kým počítač VAIO nevychladne.

Tesne po vypnutí môžu byť vnútorné časti počítača VAIO horúce. Pri manipulácii s počítačom VAIO v tomto stave dávajte pozor, aby ste sa nepopálili.

1. Položte čistú tkaninu na rovný povrch a podľa obrázka nižšie na ňu umiestnite počítač VAIO. Krížovým skrutkovačom vytiahnite skrutky a otvorte kryt priestoru s pamäťovými modulmi.

Umiestnenie skrutiek je na obrázku nižšie vyznačené šípkami.
Na niektorých modeloch je kryt priestoru s pamäťovými modulmi prichytený zapustenými skrutkami, ktoré nemožno odpojiť od krytu.

1. Vyberte batériu. [Detaily]

1. Dotknite sa externého kovového predmetu, aby sa vybila statická elektrina.

Nedotýkajte sa žiadnych kovových častí vnútri počítača VAIO.

1. Ak nie je k dispozícii voľná zásuvka, vyberte niektorý z vložených pamäťových modulov. Potiahnutím zarážok v smere šípok uvoľnite modul pod príslušným uhlom (1) a potom ho v smere šípky (2) vytiahnite.

1. Vyberte nový pamäťový modul z antistatického obalu.

1. Chyťte pamäťový modul za hrany a zasúvajte ho do zásuvky na pamäťový modul tak, aby koncový konektor smeroval nadol a zárez na module bol zarovnaný s malým výstupkom v zásuvke.

1. Pamäťový modul držte za hrany a podľa obrázka zatláčajte, kým nezacvakne na mieste.

Zarážky na oboch stranách zásuvky zacvaknú, čím modul zaistia. Nedotýkajte sa žiadnych integrovaných obvodov (čiernych častí) na pamäťovom module.

1. Batériu nainštalujte. [Detaily]

1. Nasaďte kryt priestoru s pamäťovými modulmi a zaistite ho pomocou skrutiek, ktoré ste odobrali v kroku č. 3.

1. Pripojte všetky prepojovacie káble a periférne zariadenia, ktoré ste odpojili v kroku 1, a zapnite počítač.

1. Skontrolujte, či sa veľkosť systémovej pamäte správne zmenila. [Detaily]

Ak je uvádzaná veľkosť systémovej pamäte správna, pamäťový modul bol úspešne vložený.
Súvisiaca téma
Poznámky k pridávaniu a odoberaniu pamäťových modulov