Príručka používateľa počítača VAIO Typový rad SVS13A1/SVS1311/SVS1511

Úloha

# Pripojenie/odpojenie replikátora portov

Počítač VAIO môžete pripojiť k replikátoru portov (nie je súčasťou dodávky).

## Pripojenie replikátora portov

1. Vypnite počítač VAIO a všetky periférne zariadenia pripojené k počítaču a odpojte zariadenia od počítača.

Rada

- Odpojte napájací adaptér a káble pripojené k portu monitora a výstupnému portu HDMI svojho počítača VAIO. Počítač VAIO nemôžete pripojiť k replikátoru portov s týmito zapojenými káblami.

1. Replikátor portov pripojte k napájaciemu zdroju.

Jeden koniec napájacej šnúry (1) zapojte do napájacieho adaptéru (2) a druhý koniec do napájacej zásuvky (3).
Potom zapojte kábel z napájacieho adaptéra do portu DC IN (4) na replikátore portov.
Indikátor DC IN sa rozsvieti.

1. Snímte kryt konektorov replikátora portov na spodnej strane svojho počítača VAIO.

Poznámka

- Odstránenie krytu konektorov replikátora portov môže byť obtiažne. Buďte opatrní, aby ste pri odstraňovaní krytu vyvinutím nadmernej sily nepoškodili svoj počítač VAIO alebo kryt. Demontovaný kryt si uschovajte pre použitie v budúcnosti.

1. Zadné spodné rohy počítača VAIO zarovnajte s vodiacimi výbežkami na replikátore portov.

Rada

- Ak je k počítaču VAIO pripojená rozširujúca batéria (nie je súčasťou dodávky):
  Posuňte poistku v smere šípky (1), aby sa vysunul konektor (2) na replikátore portov. Pre nasadzovaní replikátora portov sa uistite, že je poistka posunutá na koniec.

- Ak k počítaču VAIO nie je pripojená rozširujúca batéria:
  Pripojenie počítača s konektorom v nadvihnutej polohe môže poškodiť počítač. Nezabudnite znížiť konektor posunutím poistky do opačného smeru šipky.

1. Opatrne spustite počítač VAIO nadol a zatlačte na miesto označené šípkami, kým počítač nezacvakne na svoje miesto.

Počítač VAIO nezatláčajte do replikátora portov nadmernou silou, keďže to môže spôsobiť poškodenie alebo poruchu počítača alebo replikátora portov.
Poznámka

- Na pripojenie replikátora portov k napájaciemu zdroju vždy používajte na to určený napájací adaptér.

- Pred pripojením počítača VAIO k replikátoru portov vždy vypnite počítač.

- Počítač VAIO nepremiestňujte, kým je pripojený k replikátoru portov, lebo sa replikátor portov môže odpojiť a spôsobiť nehodu alebo poškodenie replikátora portov alebo počítača.

## Zálohovanie počítača VAIO

Môžete zálohovať svoje údaje na vstavané úložné zariadenie v replikátore portov.
Ak chcete zálohovať svoje údaje, postupujte podľa pokynov na obrazovke, ktoré sa objavia po pripojení počítača VAIO k replikátoru portov. Keď dostanete pokyn na výber miesta uloženia bezpečnostnej kópie údajov, zvoľte vstavané úložné zariadenie v replikátore portov.
Rada

- Pri prvom zálohovaní údajov na replikátor portov musíte vykonať počiatočné nastavenie. Počiatočné nastavenie vykonajte podľa pokynov na obrazovke.

Poznámka

- Počítač VAIO neodpájajte od replikátora portov počas zálohovania.

- Ak naplánujete zálohovanie svojich údajov v okne Nastaviť zálohovanie, vaše údaje sa budú zálohovať automaticky. Ak odpojíte počítač VAIO od replikátora portov v čase plánovaného zálohovania, vaše údaje sa môžu poškodiť. Ak chcete zabrániť poškodeniu údajov spôsobenému odpojením replikátora portov keď si nevšimnete zálohovanie v pozadí, zmeňte alebo zrušte plán zálohovania.

## Odpojenie replikátora portov

1. Vypnite počítač VAIO a všetky periférne zariadenia.

1. Počítač VAIO zdvihnite z replikátora portov.

1. Nasaďte kryt konektorov replikátora portov na spodnú stranu počítača VAIO.

Poznámka

- Pred odpojením počítača od replikátora portov vždy vypnite svoj počítač VAIO, aby ste predišli strate neuložených údajov.

Súvisiaca téma
Časti a ovládacie prvky na replikátore portov