Príručka používateľa počítača VAIO Typový rad SVS13A1/SVS1311/SVS1511

Úloha

# Obnovenie systémových súborov pomocou bodu obnovenia, ak nemožno spustiť systém Windows

Ak nemôžete spustiť systém Windows, podľa nasledujúcich krokov obnovte systémové súbory počítača.

1. Kým je počítač v štandardnom režime, vložte do optickej jednotky médium pre obnovenie systému alebo pripojte jednotku USB flash k portu USB na počítači VAIO.

1. Vypnite počítač VAIO a znova ho zapnite.
   Ak používate jednotku USB flash, opakovane stláčajte kláves F11, kým nezmizne obrazovka s logom VAIO.
   Zobrazí sa obrazovka Správca zavádzania systému Windows.

1. Stlačením klávesu alebo vyberte položku Opraviť systém Windows 7 a stlačte kláves Enter.

1. Vyberte rozloženie klávesnice a kliknite na tlačidlo Ďalej.

Ak nie je vybraté správne rozloženie klávesnice, pravdepodobne nebudete môcť správne zadať heslo.

1. Vyberte svoj operačný systém a kliknite na tlačidlo Ďalej.

Zobrazí sa obrazovka výberu nástroja na obnovenie systému.

1. Kliknite na položku Obnovovanie systému (System Restore).

Zobrazí sa okno Obnovovanie systému (System Restore).

1. Kliknite na tlačidlo Ďalej (Next).

1. Vyberte príslušný bod obnovenia a kliknite na tlačidlo Ďalej.

Zobrazí sa okno s potvrdením vybratého bodu obnovenia.

1. Kliknutím na tlačidlo Dokončiť potvrďte bod obnovenia.

Ak sa zobrazí okno s výzvou na reštartovanie počítača VAIO, reštartujte počítač.
Súvisiaca téma
Informácie o zálohovaní
Informácie o typoch zálohovania
Zálohovanie údajov, ak nemožno spustiť systém Windows
Obnovenie údajov pomocou nástroja VAIO Nástroj na obnovu údajov
Vytvorenie bodu obnovenia