Príručka používateľa počítača VAIO Typový rad SVS13A1/SVS1311/SVS1511

Referenčné informácie

# Používanie dotykového panelu

Posúvaním prsta po dotykovom paneli môžete premiestňovať ukazovateľ na obrazovke počítača.
Keď sa ukazovateľ nachádza na požadovanej položke alebo objekte, stlačením zóny ľavého alebo pravého tlačidla môžete vykonávať rôzne príkazy alebo zobrazovať ponuky.

1. Zóna ľavého tlačidla

1. Zóna pravého tlačidla

Rada

- Tvar dotykového panela sa líši v závislosti od zakúpeného modelu.

### Kliknutie

Keď sa ukazovateľ nachádza na požadovanej položke alebo objekte, jedenkrát stlačte zónu ľavého tlačidla.
Prípadne jedenkrát ťuknite na dotykový panel.

### Dvojité kliknutie

Keď sa ukazovateľ nachádza na požadovanej položke alebo objekte, dvakrát rýchlo stlačte zónu ľavého tlačidla.
Prípadne dvakrát rýchlo ťuknite na dotykový panel.

### Kliknutie pravým tlačidlom

Keď sa ukazovateľ nachádza na požadovanej položke alebo objekte, jedenkrát stlačte zónu pravého tlačidla.
V závislosti od umiestnenia ukazovateľa sa môžu zobraziť rôzne ponuky so skratkami.

### Presunutie

Keď sa ukazovateľ nachádza na požadovanej položke alebo objekte, jedenkrát stlačte zónu ľavého tlačidla, podržte ju stlačenú a posuňte prst po dotykovom paneli.
Prípadne dvakrát rýchlo ťuknite na dotykový panel a po druhom ťuknutí posuňte prst.

### Presunutie a pustenie

Presuňte ikonu, napríklad súbor, do priečinka, okna alebo na ikonu softvéru a prestaňte prstom tlačiť na zónu ľavého tlačidla.
Prípadne dvakrát rýchlo ťuknite na ikonu, po druhom ťuknutí posuňte prst na požadované miesto a potom prst zdvihnite z dotykového panela.

### Posunutie

Ak sa chcete v aktívnom okne posúvať v zvislom smere, posúvajte dva prsty po dotykovom paneli nahor a nadol.
Ak sa chcete v aktívnom okne posúvať vo vodorovnom smere, posúvajte dva prsty po dotykovom paneli zľava doprava.

### Posun dozadu alebo dopredu bez pohybu ukazovateľa

V softvéri podporujúcom funkciu posunu dozadu a dopredu, napríklad vo webovom prehľadávači, položte tri prsty na dotykový panel a ich posúvaním zľava doprava vykonávajte operácie posunu dozadu a dopredu bez pohybu ukazovateľa.

### Približovanie alebo vzďaľovanie

Niektoré softvérové aplikácie, napríklad zobrazovač fotografií, umožňujú priblížiť a vzdialiť obraz pohybom roztiahnutia a stiahnutia dvoch prstov na dotykovom paneli. Pohybom roztiahnutia obraz priblížite a pohybom stiahnutia ho vzdialite.

### Otáčanie

Niektoré softvérové aplikácie, napríklad zobrazovač fotografií, umožňujú otáčať obrázky posúvaním dvoch prstov do kruhu po dotykovom paneli.
Posúvaním prstov proti smeru hodinových ručičiek otočíte obrázok doľava a posúvaním v smere hodinových ručičiek ho otočíte doprava.
Poznámka

- Funkcia viacerých dotykov (posúvanie, posun dozadu a dopredu, približovanie a vzďaľovanie, otáčanie) nemusí fungovať v závislosti od používaného softvéru alebo nastavení dotykového panela.

Rada

- Ak chcete zobraziť podrobné informácie o používaní dotykového panela, kliknite na tlačidlo (Štart) a položky Všetky programy, VAIO Control Center a pozrite si inštruktážne video v nástroji VAIO Control Center.

Súvisiaca téma
Zapnutie a vypnutie dotykového panela
Vypnutie funkcie ťukania na dotykovom paneli
Zapnutie a vypnutie funkcie viacerých dotykov