Príručka používateľa počítača VAIO Typový rad SVS13A1/SVS1311/SVS1511

Úloha

# Pripojenie USB zariadenia

K počítaču VAIO môžete pripojiť zariadenie USB (Universal Serial Bus), napríklad myš, disketovú mechaniku, reproduktor alebo tlačiareň. Pri pripájaní sa môže vyžadovať inštalácia ovládača zariadenia, ktorý bol dodaný so zariadením USB. Ďalšie informácie nájdete v príručke dodanej so zariadením.

1. Zvoľte si port USB (1), ktorý chcete použiť.

1. Kábel zariadenia USB (2) (nie je súčasťou dodávky) zapojte do portu USB.

Poznámka

- Pred používaním USB zariadenia môže byť nevyhnutné nainštalovať zavádzajú softvér dodávaný spolu so zariadením. Ďalšie informácie nájdete v príručke dodanej so zariadením USB.

- Ak chcete tlačiť dokumenty, skontrolujte, či je tlačiareň USB kompatibilná s vašou verziou systému Windows.

- Skôr než od počítača VAIO odpojíte reproduktory USB, zastavte prehrávanie disku DVD alebo hudby, prípadne vypnite počítač. Ak reproduktory USB odpojíte počas prehrávania, môže dôjsť k poruche.
  Informácie o odpojení zariadenia USB nájdete v príručke dodanej so zariadením.

- Dodržiavajte nasledujúce zásady, aby ste predišli poškodeniu počítača VAIO alebo zariadení USB:

- Pri premiestňovaní počítača VAIO s pripojenými zariadeniami USB sa vyhnite akýmkoľvek otrasom alebo narážaniu do zásuviek USB.

- Počítač VAIO s pripojenými zariadeniami USB nevkladajte do tašky ani do puzdra na prenášanie.

Rada

- Zásuvky USB na počítači VAIO sú kompatibilné so štandardmi USB 2.0 a USB 3.0. Zásuvky USB kompatibilné so štandardom USB 3.0 možno identifikovať podľa modrej farby.

- Okrem prenosových režimov využívajúcich štandard USB 2.0 sa podporuje nasledujúci prenosový režim využívajúci štandard USB 3.0:

- SuperSpeed: prenosová rýchlosť 5 Gb/s.

Súvisiaca téma
Pripojenie externej jednotky DVD