Príručka používateľa počítača VAIO Typový rad SVS13A1/SVS1311/SVS1511

Úloha

# Formátovanie média „Memory Stick“

Médium „Memory Stick“ je predvolene naformátované v špeciálnom formáte FAT a je pripravené na používanie.
Pri formátovaní média použite zariadenie, ktoré je určené na formátovanie médií a podporuje médiá „Memory Stick“.
Ak chcete médium opätovne naformátovať v počítači VAIO, postupujte podľa týchto pokynov.
Poznámka

- Formátovaním sa z média „Memory Stick“ vymažú všetky uložené údaje. Ak sa chcete vyhnúť vymazaniu dôležitých údajov, vytvorte ich záložnú kópiu.

- V priebehu formátovania nevyberajte médium „Memory Stick“ zo zásuvky. Mohlo by to spôsobiť poruchu.

1. Nájdite zásuvku na médium „Memory Stick“.

1. Médium „Memory Stick“ opatrne zasúvajte do zásuvky, kým nezacvakne na svojom mieste. [Detaily]

1. Kliknite na tlačidlo (Štart) a položku Počítač.

1. Pravým tlačidlom kliknite na ikonu média „Memory Stick“ a vyberte možnosť Formátovať.

Zobrazí sa okno Formátovať disk Memory Stick.

1. Kliknite na položku Obnoviť predvolené hodnoty zariadenia.

Nastavenia veľkosti alokačnej jednotky a systému súborov sa zmenia na predvolené hodnoty.
Poznámka

- Z rozbaľovacej ponuky Systém súborov nevyberajte položku NTFS, pretože by mohlo dôjsť k poruche.

Rada

- Formátovanie prebehne rýchlejšie, ak v časti Možnosti formátovania vyberiete možnosť Rýchle formátovanie.

1. Kliknite na tlačidlo Spustiť.

Postupujte podľa pokynov na obrazovke.
Poznámka

- V závislosti od média „Memory Stick“ môže formátovanie chvíľu trvať.

Súvisiaca téma
Informácie o médiu „Memory Stick“
Kompatibilné médiá „Memory Stick“
Vloženie a vybratie média „Memory Stick“
Poznámky k používaniu média „Memory Stick“