Príručka používateľa počítača VAIO Typový rad SVS13A1/SVS1311/SVS1511

Referenčné informácie

# Pred použitím bezdrôtovej siete WAN
<Modely vybavené bezdrôtovou sieťou WAN>

Wide Area Network (WAN) je rozsiahla komunikačná sieť, ktorá umožní vzájomné prepojenie od seba vzdialených miestnych sietí počítačov, a je často k dispozícii prostredníctvom komunikačných spoločností, napríklad operátorov telekomunikačných sietí.
Použitie bezdrôtovej siete WAN (WWAN) umožní pripojenie vášho počítača VAIO k internetu cez bezdrôtovú sieť, kde existuje pokrytie pre mobilné telefóny.
Ak chcete použiť funkciu bezdrôtovej siete WAN, v závislosti od použitého poskytovateľa je možné, že musíte vložiť kartu SIM do držiaka karty SIM počítača. Vaša karta SIM je obsiahnutá v základnej karte veľkosti kreditnej karty.
Poznámka

- V niektorých krajinách alebo regiónoch bezdrôtová sieť WAN nemusí byť k dispozícii.

Rada

- Podľa vašej krajiny a modelu je možné, že dostanete ponuku od poskytovateľa, ktorého vybral VAIO. V tomto prípade karta SIM bude v kartónovej krabičke od karty SIM daného poskytovateľa alebo už bude založená v držiaku karty SIM. Ak karta SIM nie je priložená k vášmu počítaču VAIO, môžete si jednu zaobstarať od svojho poskytovateľa.

## Vloženie karty SIM

1. Vypnite svoj počítač VAIO.

1. Otvorte kryt karty SIM na spodnej strane počítača VAIO.

1. Posuňte držiak karty SIM (1) v smere šípky a otvorte držiak.

1. Vyberte kartu SIM vytlačením zo základnej karty.

1. Vložte kartu SIM do držiaka karty SIM tak, aby strana s obvodom smerovala nahor.

1. Zatvorte držiak karty SIM a posuňte ho v smere šípky.

1. Zatvorte kryt karty SIM.

Poznámka

- Nedotýkajte sa obvodu na karte SIM.

- Počítač VAIO držte pevne, keď vkladáte alebo vyberáte kartu SIM.

- Nepoškoďte kartu SIM ohnutím alebo nadmerným tlakom na kartu.

Súvisiaca téma
Začatie komunikácie v bezdrôtovej sieti WAN<Modely vybavené bezdrôtovou sieťou WAN>
Zastavenie komunikácie v bezdrôtovej sieti WAN<Modely vybavené bezdrôtovou sieťou WAN>